iOS foydalanuvchilari bildirishnomalar oynasining o‘zida tvitlarni retvitlashi mumkin bo‘ldi

17-sentabr kuni iOS operatsion tizimining sakkizinchi versiyasi taqdim etildi. Unda bir qancha yangiliklar va o‘zgarishlarni ko‘rish mumkin. Shulardan biri va yoqimlisi SMS xabarlarga bildirishnomalar oynasining o‘zida javob berish imkoniyatining yaratilganidir.

Twitter o‘zining iOS uchun yangilangan versiyasida xuddi shu funksiyani ham qo‘shdi. Unga ko‘ra, iPhone yoki iPad’da iOS 8 o‘rnatilgan bo‘lsa, bildirishnomalar oynasining o‘zida tvitlarni retvitlash, javob yozish yoki favorite qilish mumkin. Bu haqda The Verge ma’lumotiga asoslanib “Parol” nashri xabar berdi.

Shuningdek, operatsion tizimning 7 va undan yuqori versiyalari o‘ranatilgan qurilmalarida Twitter’dagi akkauntlar dizayni ham yangi ko‘rinishga keltirilgan.